Kód výzvy: **PSK-UV-009-2024-DV-EFRR**

Názov výzvy: **Výzva pre zlepšenie podmienok bývania v obciach z Atlasu rómskych komunít**

**Oprávnenosť výdavkov**

**1. Riadiaca dokumentácia k oprávnenosti výdavkov**

Žiadateľ/prijímateľ je povinný riadiť sa pravidlami oprávnenosti výdavkov stanovenými v legislatíve EÚ a SR a riadiacej dokumentácii Programu Slovensko 2021 - 2027 (ďalej len „P SK“) pre programové obdobie 2021 - 2027.

Všeobecné podmienky oprávnenosti výdavkov a základné informácie k zjednodušenému vykazovaniu výdavkov (ďalej aj „ZVV“) sú definované v aktuálne platnej verzii dokumentu[**Rámec implementácie fondov.**](https://eurofondy.gov.sk/dokumenty-a-publikacie/metodicke-dokumenty/)

Základné a jednotné pravidlá oprávnenosti pre najčastejšie sa vyskytujúce skupiny výdavkov, pravidlá dokladovania oprávnených výdavkov, základné pravidlá pre ZVV a overovanie hospodárnosti výdavkov sú definované v aktuálne platnej verzii dokumentu[**Príručka k oprávnenosti výdavkov**](https://eurofondy.gov.sk/dokumenty-a-publikacie/metodicke-dokumenty/)(ďalej len „Príručka k OV“). Súčasťou Príručky k OV sú aj jej prílohy definujúce kategórie nepriamych výdavkov, číselník skupín výdavkov a postupy overovania hospodárnosti výdavkov.

Okrem pravidiel stanovených v menovaných dokumentoch platia pre túto výzvu pravidlá oprávnenosti výdavkov vymedzené v tejto prílohe výzvy.

**2. Členenie a vykazovanie výdavkov**

**Členenie výdavkov**

V rámci tejto výzvy sa oprávnené výdavky členia na priame a nepriame výdavky. Platí pritom, že všetky nižšie uvedené typy oprávnených výdavkov sa členia medzi priame výdavky **okrem tých**, ktoré sa zaraďujú do skupiny výdavkov 907 - Paušálna sadzba na nepriame výdavky podľa článku 54 písm. a) Nariadenia Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku v platnom znení (ďalej len „NSU“) a členia sa medzi nepriame výdavky. Príslušné členenie oprávnených výdavkov sa uvádza aj v Podrobnom rozpočte projektu (súčasť prílohy č. 2 ŽoNFP).

**Vykazovanie výdavkov**

V tejto výzve sa aplikuje **reálne vykazovanie priamych výdavkov a zjednodušené vykazovanie nepriamych výdavkov** formou **paušálnej sadzby** (ďalej aj „PS“) **na nepriame výdavky** podľa čl. 54 písm. a) NSU.

Žiadateľ je povinný aplikovať uvedenú PS v predkladanej žiadosti o poskytnutie nenávratného finančného príspevku (ďalej len „ŽoNFP“), vrátane *Podrobného rozpočtu projektu*.

**PS na nepriame výdavky je vo výzve stanovená vo výške 2 až 7 % oprávnených priamych výdavkov.** Nepriame výdavky projektu teda nesmú prekročiť 7 % celkových oprávnených priamych výdavkov projektu, v zmysle Tabuľky č. 1 - Stanovenie výšky paušálnej sadzby na nepriame výdavky v závislosti od výšky priamych výdavkov.

Výdavky zahrnuté v PS na nepriame výdavky nemôžu byť zároveň vykazované ako priame výdavky. Dvojité deklarovanie výdavkov (t. j. deklarovanie tých istých výdavkov v rámci nepriamych a zároveň v rámci priamych výdavkov) povedie ku kráteniu deklarovaných výdavkov a vzniku neoprávnených výdavkov.

Všetky priame výdavky projektu, ktoré nespadajú pod ZVV (nezaraďujú sa do skupiny výdavkov 907), budú reálne vykázané, t. j. preukázané faktúrami alebo inými účtovnými dokladmi/podkladmi rovnocennej preukaznej hodnoty.

Aplikácia vyššie uvedeného ZVV v praxi znamená, že na reálne vykázané priame výdavky projektu sa aplikuje PS v rozmedzí **2 až 7 % na nepriame výdavky**, ktoré prijímateľ nepreukazuje a poskytovateľ neoveruje.

Žiadateľovi je umožnené uplatniť paušálnu sadzbu na nepriame výdavky podľa článku 54 písm. a) NSU a to vo výške 2 až 7 % podľa výšky oprávnených priamych nákladov v zmysle Tabuľky č. 1 - Stanovenie výšky paušálnej sadzby na nepriame výdavky v závislosti od výšky priamych výdavkov. Maximálnu výšku stanoveného % nie je možné zmeniť. Schválenú výšku prepočítanú na EUR nie je možné dodatočne navýšiť.

Žiadateľ môže prostriedky, na ktoré mu v rámci uplatnenia PS vznikne nárok použiť na úhradu nepriamych výdavkov súvisiacich s projektom.

Tabuľka 1

|  |  |  |  |
| --- | --- | --- | --- |
| **Nepriame výdavky**  **na realizáciu procesu VO, externý a interný manažment** | **Celkové priame oprávnené výdavky** | | **Paušálna sadzba na nepriame výdavky[[1]](#footnote-1)** |
| od | do |
| 0,00 | 499 999,99 | 7% |
| 500 000,00 | 999 999,99 | 5% |
| 1 000 000,00 | 2 999 999,99 | 3% |
| 3 000 000,00 a viac | | 2% |

**Metodika stanovenia výšky oprávnených výdavkov**

Nepriame výdavky deklarované na základe tejto PS **nesmú presiahnuť 2 až 7 % oprávnených priamych výdavkov.**

Celková výška oprávnených nepriamych výdavkov sa vypočíta ako súčin celkových oprávnených priamych výdavkov a stanovenej výšky PS na nepriame výdavky (2 až 7 % podľa Tabuľky č. 1). To znamená, že celkové oprávnené priame výdavky tvoria základňu pre výpočet a následnú úhradu PS na nepriame výdavky.

Vzhľadom na krížové financovanie pri pozícii asistenta bývania, ktorého priame náklady vstupujú do základne na výpočet príslušnej výšky nepriamych výdavkov, prichádza následne k ich pomernému rozdeleniu, aby bolo jednoznačne identifikovateľné, aká časť nepriamych výdavkov prináleží k priamym oprávneným výdavkom na pozíciu asistenta bývania. Preto sa pre účely sledovania týchto výdavkov používa uvedené rozčlenenie.

Spôsob výpočtu: Celkové priame oprávnené výdavky (vrátane priamych oprávnených výdavkov na pozíciu asistenta bývania) sa podľa ich výšky vynásobia príslušným percentom podľa Tabuľky č. 1. Následne sa vypočítaná celková suma nepriamych výdavkov pomerne rozdelí, tak aby zodpovedala pomeru priamych oprávnených výdavkov na pozíciu asistenta bývania a zvyšným priamym oprávneným výdavkom na celkových priamych oprávnených výdavkoch.

**Spôsob výkonu kontroly**

V prípade ZVV formou PS na nepriame výdavky kontrole u prijímateľa podlieha:

* oprávnenosť priamych výdavkov projektu (ktoré sú reálne vykázané),
* súlad výšky percentuálnej sadzby PS uvedenej vo výzve, Zmluve o poskytnutí nenávratného finančného príspevku (ďalej len „Zmluva o poskytnutí NFP“) a žiadosti o platbu (ďalej len „ŽoP“),
* správnosť matematického výpočtu výšky výdavkov pokrytých PS (2 až 7 %).

Výška stanovenej percentuálnej sadzby PS pre projekt nemôže byť prekročená ani na úrovni reálneho čerpania prostriedkov v projekte, t. j. výška čerpaných nepriamych výdavkov projektu bude priamo úmerne prispôsobená výške čerpaných priamych výdavkov projektu.

**3. Zoznam skupín oprávnených výdavkov, benchmarky a finančné limity**

Poskytovateľ overuje vecnú oprávnenosť výdavkov uvedených v ŽoNFP na základe posúdenia, či žiadané výdavky vecne spadajú do rozsahu oprávnených výdavkov určených v tomto zozname. Zoznam oprávnených výdavkov obsahuje uzavretý zoznam tried a skupín oprávnených výdavkov a v rámci nich najčastejšie sa vyskytujúce typy oprávnených výdavkov v rámci tejto výzvy v súlade s Číselníkom skupín výdavkov, ktorý tvorí prílohu č. 2 Príručky k OV.

Oprávnené výdavky v nižšie uvedených skupinách výdavkov musia spĺňať pravidlá hospodárnosti a dodržiavanie zásady hodnota za peniaze/value for money“.

Celkové oprávnené výdavky na projekty sa uvádzajú v EUR v limitných hodnotách v presnosti na dve desatinné miesta bez zaokrúhľovania.

Maximálna výška nenávratného finančného príspevku (ďalej len „NFP“) predstavuje 100 % z celkových oprávnených výdavkov na projekt a financovanie projektu zo strany prijímateľa je vo výške 0 % z celkových oprávnených výdavkov na projekt.

SO stanovil všeobecne platné zásady a podmienky pre **uplatňovanie benchmarkov a finančných limitov** ako jedného z nástrojov na overenie hospodárnosti a efektívnosti výdavkov projektu v rámci konania o ŽoNFP. Benchmark stanovuje optimálnu úroveň výdavkov a finančný limit je hornou hraničnou hodnotou oprávnenosti, ktorú SO akceptuje po zohľadnení objektívnych skutočností na prekročenie optimálnej hodnoty benchmarku.

**Spôsob výpočtu celkových oprávnených výdavkov projektu**

Žiadateľ môže realizovať rôzne spôsoby realizácie, prípadne ich vzájomné kombinácie v rámci jednotlivých oblastí. Benchmarky/finančné limity určujú **hodnotu stavebných prác s DPH**.

K *sume* ***stavebných prác*** (podľa uvedených benchmarkov/finančných limitov podľa tabuľky č. 5) a **mzdových výdavkov, resp. ostatných služieb** sa pripočítajú príslušné ***Finančné a percentuálne limity* *s väzbou na priame výdavky*** uvedené v tabuľkách nižšie (tabuľky č. 2, 3, 4) a ***Paušálnej sadzby*** podľa Tabuľky č. 1.

**Súčet týchto súm predstavuje celkové oprávnené výdavky projektu.**

Po prekročení výšky benchmarku z objektívnych príčin (napr. zo stavebno-technických, technologických, geotechnických, prírodných, časových alebo iných dôvodov) je **žiadateľ povinný zdôvodniť** jeho prekročenie, pričom hodnota nesmie byť vyššia ako hodnota finančného limitu. Po odsúhlasení týchto objektívnych príčin zo strany SO, je možné uznať tieto výdavky za oprávnené, ale len do výšky finančného limitu. Uvádzané benchmarky a finančné limity určujú hodnotu stavebných prác a sú uvádzané s DPH[[2]](#footnote-2).

**Finančné a percentuálne limity[[3]](#footnote-3) s väzbou na priame výdavky[[4]](#footnote-4) (hlavné aktivity projektu)**

Tabuľka 2

|  |  |
| --- | --- |
| **Oprávnený výdavok** | **Percentuálny limit** |
| **Rezerva na nepredvídané výdavky súvisiace so stavebnými prácami** | max. **5 %** z celkových oprávnených výdavkov na stavebné práce |

Tabuľka 3

|  |  |  |  |
| --- | --- | --- | --- |
| **Oprávnený výdavok** | **Oprávnené výdavky na stavebné práce**  **(v EUR bez DPH)** | | **Percentuálny limit[[5]](#footnote-5)** |
|  | od | do |
| **Stavebný dozor** | 0,00 | 149 999,99 | 2,20 |
| 150 000,00 | 249 999,99 | 1,95 |
| 250 000,00 | 499 999,99 | 1,85 |
| 500 000,00 | 999 999,99 | 1,60 |
| 1 000 000,00 a viac | | 1,40 |

Tabuľka 4

|  |  |  |  |  |
| --- | --- | --- | --- | --- |
| **Oprávnený výdavok** | **Oprávnené výdavky na stavebné práce a vybavenie**  **(EUR bez DPH)** | | **Percentuálny limit[[6]](#footnote-6)** | |
| * **Novostavba** | * **Rekonštrukcia** |
| od | do |
| **Prípravná a projektová dokumentácia[[7]](#footnote-7)** | 0,00 | 149 999,99 | 7,80 | 9,2 |
| 150 000,00 | 249 999,99 | 7,00 | 8,2 |
| 250 000,00 | 499 999,99 | 6,20 | 7,4 |
| 500 000,00 | 999 999,99 | 5,10 | 6,0 |
| 1 000 000,00 | 1 999 999,99 | 4,20 | 4,9 |
| 2 000 000,00 | 2 999 999,99 | 3,80 | 4,5 |
| 3 000 000,00 a viac | | 3,30 | 3,9 |

Tabuľka 5

|  |  |
| --- | --- |
| **Skupina oprávnených výdavkov** | **Oprávnené výdavky** |
| **Trieda** | **02 – Dlhodobý hmotný majetok** |
| **021 - Stavby[[8]](#footnote-8)/**  **029 - Ostatný dlhodobý hmotný majetok[[9]](#footnote-9) (ak relevantné)** | **obstaranie nájomného bytu novou výstavbou,** napr.:   * výstavba nájomného bytu v bytovom dome * výstavba nájomného bytu v rodinnom dome   **obstaranie nájomného bytu stavebnými úpravami,** napr.:   * výstavba nájomného bytu formou nadstavby alebo prístavby bytovej budovy alebo nadstavby alebo prístavby nebytovej budovy * stavebná úpravy budovy, ktorou vznikne byt v bytovom dome   **rekonštrukcia nájomného bytu**  **práce súvisiace s obstaraním nájomného bytu,** napr.:   * demolácia realizovaná v nevyhnutnom rozsahu a priamej väzbe na obstaranie nájomného bytu * zameriavacie práce (vytýčenie stavby, zameranie súčasného stavu stavby a iné)   vo výške maximálne 5 % celkových oprávnených priamych výdavkov na projekt, vrátane výdavkov na práce súvisiace s obstaraním nájomného bytu  **obstaranie technickej vybavenosti k nájomného bytu výstavbou,** napr.:   * obstaranie vodovodnej prípojky * obstaranie kanalizačnej prípojky * obstaranie odstavnej plochy vrátane príjazdu z miestnej komunikácie a stojiska na kontajnery   **prípravná a projektová dokumentácia:**   * vypracovanie projektovej dokumentácie stavby v rozsahu realizačnej dokumentácie, vrátane odborného autorského dohľadu[[10]](#footnote-10) projektanta   **stavebný dozor:**   * výkon stavebného dozoru pri realizácii stavby, vrátane zabezpečenia dokumentácie pre kolaudačné konanie, * minimálne definovaný obsah činností stavebného dozoru je stanovený v Zákone č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov |
| **027 - Pozemky** | **nákup pozemkov**[[11]](#footnote-11), na ktorých má byť projekt realizovaný, vo výške maximálne 10 % celkových oprávnených priamych výdavkov na projekt, vrátane výdavkov na nákup pozemkov |
| **Trieda** | **11 – Zásoby** |
| **112 - Zásoby[[12]](#footnote-12)** | **vybavenie:**   * interiérové vybavenie – zariadenie na prípravu stravy (elektrická varná doska alebo plynová varná doska vrátane vstavanej elektrickej rúry alebo samostatne stojaci sporák - elektrický/plynový/kombinovaný), zariadenie na bezpečné uskladnenie a uchovanie potravín (chladnička s mraziacou priehradkou alebo chladnička s mrazničkou) - výlučne v prípade, že verejné obstarávanie sa uskutoční samostatne, t. j. mimo stavebných prác uvedených v skupine výdavkov 021 – Stavby |
| **Trieda** | **51 – Služby** |
| **518-C - Ostatné služby - krížové financovanie** | * **výdavky prijímateľa súvisiace s výkonom činnosti asistenta bývania**   **-** ide o poskytovanie služieb súvisiacich s asistenciou bývania, ktoré sú obstarané dodávateľsky  **-** opis pracovných činností je uvedený v Prílohe č. 10 – Zásady a podmienky sociálneho bývania  **Minimálne kvalifikačné predpoklady asistenta bývania (kherutno/kherutňi[[13]](#footnote-13))** (ďalej len „asistent bývania“):  Úplné stredné odborné vzdelanie v zmysle § 16 ods. 4 písm. d) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.  Určenie počtu bytových jednotiek na asistenta bývania je uvedený v časti Benchmarky a finančné limity tohto dokumentu. |
| **Trieda** | **52 – Osobné výdavky** |
| **521-C - Mzdové výdavky - krížové financovanie** | * **mzdové výdavky prijímateľa**   - ide o výdavky súvisiace s výkonom činnosti asistenta bývania (poskytovanie služieb súvisiacich s asistenciou bývania interného zamestnanca, alebo zamestnanca mimo pracovného pomeru[[14]](#footnote-14))  - opis pracovných činností je uvedený v Prílohe č. 10 – Zásady a podmienky sociálneho bývania  **Minimálne kvalifikačné predpoklady asistenta bývania:**  Úplné stredné odborné vzdelanie v zmysle § 16 ods. 4 písm. d) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.  **Oprávnené výdavky**  Oprávnené výdavky zahŕňajú hrubú mzdu a povinné odvody platené zamestnávateľom v zmysle platnej legislatívy (Zákon č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“), Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „Zákon o zdravotnom poistení“).  Žiadateľ/prijímateľ postupuje pri zamestnávaní zamestnancov v súlade so zákonníkom práce a ostatnou platnou legislatívou.  Zamestnanec musí mať uzatvorenú pracovnú zmluvu s prijímateľom na ustanovený týždenný pracovný čas, alebo kratší pracovný čas v rozsahu 20 % ustanoveného týždenného pracovného času alebo 50 % ustanoveného týždenného pracovného času.  **Podmienky financovania**  Žiadateľ/prijímateľ je povinný dodržiavať pravidlo neprekrývania sa výdavkov. Za neoprávnené sa budú považovať výdavky v prípade identifikácie prekrývania sa pracovného času zamestnanca žiadateľa/prijímateľa pracujúceho na dvoch alebo viacerých projektoch (vrátane prípadu jedného projektu s viacerými pozíciami v rámci toho istého projektu alebo v prípade viacerých zmluvných vzťahov pre výkon práce pre projekt a mimo projektov) spolufinancovaných z prostriedkov EŠIF, resp. z iných programov EÚ alebo vnútroštátnych programov, resp. pri zistení vykonávania činnosti nefinancovanej z prostriedkov EŠIF.  Nie je možné akceptovať navýšenie mzdy, resp. odmeny za vykonanú prácu iba z dôvodu prác vykonávaných na projekte financovaného z prostriedkov EŠIF (napr. rozdielne sadzby odmeňovania za práce vykonávané mimo aktivít projektu a za práce vykonávané na aktivitách projektu; rozdielne hodinové sadzby v prípade viacerých projektov tej istej funkcie u jednej osoby). Takéto navýšenie bude mať za následok vznik neoprávnených výdavkov v časti presahujúcej výšku rovnakej práce vykonávanej mimo projektu.  Určenie počtu bytových jednotiek na asistenta bývania je uvedený v časti Benchmarky a finančné limity tohto dokumentu. |
| **Trieda** | **90 – Zjednodušené vykazovanie výdavkov** |
| **907 - Paušálna sadzba na nepriame výdavky podľa článku 54 písm. a)** **NSU** | Preukazovanie výdavkov prostredníctvom zjednodušených foriem vykazovania:   * **paušálna sadzba na nepriame výdavky podľa článku 54 písm. a) NSU – paušálna sadzba na pokrytie nepriamych výdavkov do výšky 2 - 7% podľa oprávnených priamych nákladov bez výdavkov na pozíciu asistenta bývania[[15]](#footnote-15)**   *Pozn.: Definícia nepriamych výdavkov a ich kategorizácia je uvedená v prílohe č. 1 - Kategórie nepriamych výdavkov k Príručke k oprávnenosti výdavkov. Výdavky na riadenie projektu[[16]](#footnote-16) sa členia medzi nepriame výdavky, a teda rovnako spadajú pod ZVV* |
| **Trieda** | **90 – Zjednodušené vykazovanie výdavkov** |
| **907 - C - Paušálna sadzba na nepriame výdavky podľa článku 54 písm. a)** **NSU** | Preukazovanie výdavkov prostredníctvom zjednodušených foriem vykazovania:   * **paušálna sadzba na nepriame výdavky podľa článku 54 písm. a) NSU – paušálna sadzba na pokrytie nepriamych výdavkov do výšky 2 - 7% podľa oprávnených priamych nákladov na pozíciu asistenta bývania**15   *Pozn.: Definícia nepriamych výdavkov a ich kategorizácia je uvedená v prílohe č. 1 - Kategórie nepriamych výdavkov k Príručke k oprávnenosti výdavkov. Výdavky na riadenie projektu[[17]](#footnote-17) sa členia medzi nepriame výdavky, a teda rovnako spadajú pod ZVV* |
| **Trieda** | **93 – Rezerva** |
| **930 - Rezerva na nepredvídané výdavky** | * výdavky na rezervu na nepredvídané výdavky sú oprávnenými výdavkami za splnenia podmienky, že výdavky na rezervu na nepredvídané výdavky súvisiace so stavebnými prácami[[18]](#footnote-18) nepresiahnu sumu **5 %** z celkových oprávnených výdavkov na stavebné práce s DPH * čerpanie rezervy na nepredvídané výdavky je možné len na základe kladného rozhodnutia SO o zmene projektu, a len v prípade, ak ide o výdavky, ktorých vznik nebolo možné v čase pred začatím verejného obstarávania predvídať (nepredvídateľnosť sa posudzuje v súlade s definíciou pre „Okolnosť vylučujúca zodpovednosť“ podľa Zmluvy o poskytnutí NFP) * uplatnenie rezervy na nepredvídané výdavky sa realizuje prostredníctvom konkrétnej skupiny oprávnených výdavkov a musí spĺňať všeobecné podmienky oprávnenosti a podmienky oprávnenosti P SK |

**Benchmarky a finančné limity**

Benchmarky sú stanovené na:

- na jednotku plochy (m2) podlahovej plochy bytu pre obstaranie nájomného bytu novou výstavbou a pre obstaranie nájomného bytu stavebnými úpravami

- na jednotku dĺžky (mb) technickej vybavenosti pre obstaranie vodovodnej prípojky a pre obstaranie kanalizačnej prípojky súvisiace s obstaraním nájomného bytu

- na jednotku plochy (m2) technickej vybavenosti nájomného bytu pre obstaranie odstavnej plochy vrátane príjazdu z miestnej komunikácie a stojiska na kontajnery súvisiacej s obstaraním nájomného bytu

- na mernú jednotku (ks) vybavenia nájomného bytu pre obstaranie zariadenia na prípravu stravy a obstaranie zariadenia na bezpečné uskladnenie a uchovanie potravín.

Tabuľka 6

|  |  |  |  |
| --- | --- | --- | --- |
| **Oprávnený výdavok s DPH** | **Benchmark** | **Finančný limit** | **Popis** |
| **obstaranie nájomného bytu novou výstavbou** | 1 800 eur/m2 | Vypočítaná hodnota benchmarku zvýšená o 10 % (vzorec: hodnota benchmarku x 1,10) | Oprávnenými výdavkami sú všetky skutočne vynaložené náklady na uskutočnenie stavby vrátane dane z pridanej hodnoty, ktoré sa preukazujú rozpočtom stavby a zmluvou o dodávke stavebných prác, ktorej súčasťou je rozpočet stavby vypracovaný zhotoviteľom. Všetky povrchy musia byť v konečnej povrchovej úprave, musí byť osadená sanita a súčasťou je aj kuchynská linka s minimálnou dĺžkou 2,50 m vrátane 1 zariadenia na odsávanie pár. |
| **obstaranie nájomného bytu stavebnými úpravami a rekonštrukcia nájomného bytu** | 1 480 eur/m2 | Vypočítaná hodnota benchmarku zvýšená o 15 % (vzorec: hodnota benchmarku x 1,15) | Oprávnenými výdavkami sú všetky skutočne vynaložené náklady na uskutočnenie stavby vrátane dane z pridanej hodnoty, ktoré sa preukazujú rozpočtom stavby a zmluvou o dodávke stavebných prác, ktorej súčasťou je rozpočet stavby vypracovaný zhotoviteľom. Všetky povrchy musia byť v konečnej povrchovej úprave, musí byť osadená sanita a súčasťou je aj kuchynská linka s minimálnou dĺžkou 2,50 m vrátane 1 zariadenia na odsávanie pár. |
| **obstaranie vodovodnej prípojky** | 370 eur/mb | Vypočítaná hodnota benchmarku zvýšená o 12 % (vzorec: hodnota benchmarku x 1,12) | Stavebné práce vrátane všetkého vybavenia na meter trasy vodovodnej prípojky |
| **obstaranie kanalizačnej prípojky** | 560 eur/mb | Stavebné práce vrátane všetkého vybavenia na meter trasy kanalizačnej prípojky |
| **obstaranie odstavnej plochy vrátane príjazdu z miestnej komunikácie a stojiska na kontajnery** | 80 eur/m2 | Stavebné práce, vrátane všetkého vybavenia, plocha odstavnej plochy musí byť vo výmere zodpovedajúcej technickým požiadavkám na odstavné plochy a počet odstavných miest musí zohľadňovať existujúcu právnu úpravu |
| **Zariadenie na prípravu stravy** | 420 eur/ks/byt | NA | Zariadenie na prípravu stravy (elektrická varná doska alebo plynová varná doska, rozmery varnej dosky max do 600 x 560 mm, minimálne tri samostatné miesta na umiestnenie nádoby na varenie) vrátane bezpečného uvedenia do prevádzky |
| **Zariadenie na bezpečné uskladnenie a uchovanie potravín** | 350 eur/ks/byt | NA | Zariadenie na bezpečné uskladnenie a uchovanie potravín (chladnička s mraziacou priehradkou alebo chladnička s mrazničkou, rozmery max do 600 x 600 x 1500 mm, celkový objem min 125 litrov) vrátane bezpečného uvedenia do prevádzky |

**Upozornenie**: výška výdavkov na stavebný dozor a projektovú dokumentáciu sa odvíja výlučne od výdavkov stanovených ako stavebné práce. Preto je nevyhnutné, aby položkové rozpočty boli rozdelené podľa horeuvedených skupín (spôsobov realizácie) a následne aj podľa spôsobu verejného obstarania (napr. 021 – Stavby, 022 - Samostatné hnuteľné veci a súbor hnuteľných vecí).

**Finančné podmienky pre pozíciu asistenta bývania obstaraného dodávateľským spôsobom**

*Tabuľka 7 – Určenie maximálneho počtu odpracovaných hodín k počtu bytových jednotiek a určenie maximálneho finančného limitu pre odplatu za poskytované služby*

|  |  |  |  |
| --- | --- | --- | --- |
|  | **do 32 hod./mesiac** | **33 – 80 hod./mesiac** | **81 – 160 hod./mesiac** |
| **Min. počet bytových jednotiek na jedného asistenta bývania** | 2 b. j. – 5 b. j. | 6 b. j. – 11 b. j. | 12 b. j. |
| **Maximálny počet asistentov bývania** | 1 asistent bývania | 1 asistent bývania | 3 asistenti bývania |
| **Finančný limit (eur/hod.) pre rok 2025** | 6,60 eur/hod (s nárokom na vrátenie DPH)  8,12 eur/hod (bez nároku na vrátenie DPH) | | |
| **Finančný limit (eur/hod.) pre rok 2026** | 7,06 eur/hod (s nárokom na vrátenie DPH)  8,68 eur/hod (bez nároku na vrátenie DPH) | | |
| **Finančný limit (eur/hod.) pre rok 2027** | 7,55 eur/hod (s nárokom na vrátenie DPH)  9,29 eur/hod (bez nároku na vrátenie DPH) | | |
| **Finančný limit (eur/hod.) pre rok 2028** | 8,08 eur/hod (s nárokom na vrátenie DPH)  9,94 eur/hod (bez nároku na vrátenie DPH) | | |
| **Finančný limit (eur/hod.) pre rok 2029** | 8,64 eur/hod (s nárokom na vrátenie DPH)  10,63 eur/hod (bez nároku na vrátenie DPH) | | |

**Finančné podmienky pre pozíciu asistenta bývania ako interného zamestnanca**

*Tabuľka 8 – Určenie výšky pracovného úväzku k počtu bytových jednotiek a určenie maximálnej celkovej ceny práce*

|  |  |  |  |
| --- | --- | --- | --- |
|  | **⅕ pracovný úväzok** | **½ pracovný úväzok** | **Plný pracovný úväzok** |
| **Min. počet bytových jednotiek na jedného asistenta bývania** | 2 b. j. – 5 b. j. | 6 b. j. – 11 b. j. | 12 b. j. |
| **Maximálny počet asistentov bývania** | 1 asistent bývania | 1 asistent bývania | 3 asistenti bývania |
| **Celková cena práce pre rok 2025** | 259,80 eur/mesiac | 649,50 eur/mesiac | 1299,00 eur/mesiac |
| **Celková cena práce pre rok 2026** | 277,80 eur/mesiac | 694,50 eur/mesiac | 1389,00 eur/mesiac |
| **Celková cena práce pre rok 2027** | 297,40 eur/mesiac | 743,50 eur/mesiac | 1487,00 eur/mesiac |
| **Celková cena práce pre rok 2028** | 318,20 eur/mesiac | 795,50 eur/mesiac | 1591,00 eur/mesiac |
| **Celková cena práce pre rok 2029** | 340,40 eur/mesiac | 851,00 eur/mesiac | 1702,00 eur/mesiac |
| **Finančný limit na asistenta bývania – mimopracovný pomer – rok 2025** | 8,12 eur/hod | | |
| **Finančný limit na asistenta bývania – mimopracovný pomer – rok 2026** | 8,68 eur/hod | | |
| **Finančný limit na asistenta bývania – mimopracovný pomer – rok 2027** | 9,29 eur/hod | | |
| **Finančný limit na asistenta bývania – mimopracovný pomer – rok 2028** | 9,94 eur/hod | | |
| **Finančný limit na asistenta bývania – mimopracovný pomer – rok 2029** | 10,63 eur/hod | | |

*Pozn. č. 1: V tabuľke č. 7 a v tabuľke č. 8 je určenie maximálneho počtu asistentov bývania podľa typu úväzku a počtu podporených bytových jednotiek. Maximálny počet asistentov bývania môže byť vyskladaný nižšími pracovnými úväzkami, avšak maximálne do limitu hodín pracovného úväzku (napríklad pri počte podporených bytových jednotiek 36 a viac môžu byť traja asistenti bývania na plný pracovný úväzok, alebo 6 asistenti bývania na ½ pracovný úväzok, alebo iná zodpovedajúca kombinácia).*

*Pozn. č. 2: V tabuľke č. 7 a v tabuľke č. 8 sú pri Celkovej cene práce a pri Finančnom limite uvedené sumy platné na rok 2024. Pre účely určenia oprávnených výdavkov v rozpočte projektu však používame medián uvedených položiek po doplnenej ročnej indexácii (7 % ročne) vyššie uvedených súm na celé obdobie udržateľnosti projektu (60 mesiacov). Medián finančného limitu je na úrovni 9,30 eur/hod a medián celkovej ceny práce pri 1 asistentovi bývania na 100 % pracovný úväzok je na úrovni 1497,00 eur (297,00 eur pri 20 % pracovnom úväzku a 744,00 eur pri 50 % pracovnom úväzku).*

**4. Neoprávnené výdavky**

Zoznam neoprávnených výdavkov je uvedený v [Príručke k oprávnenosti výdavkov P SK.](https://eurofondy.gov.sk/dokumenty-a-publikacie/metodicke-dokumenty/)

1. Paušálna sadzba na nepriame výdavky z celkových priamych oprávnených výdavkov od vyhlásenia výzvy (s DPH). [↑](#footnote-ref-1)
2. Podmienky oprávnenosti DPH sú uvedené v rámci [Príručky k oprávnenosti výdavkov PSK](https://eurofondy.gov.sk/dokumenty-a-publikacie/metodicke-dokumenty/). [↑](#footnote-ref-2)
3. Všetky limity s väzbou na priame výdavky, pre ktoré nie je daň z pridanej hodnoty (ďalej len „DPH“) relevantná, sú uvedené bez DPH. [↑](#footnote-ref-3)
4. Priame výdavky tvoria súčet oprávnených výdavkov na stavebné práce, rezervu na nepredvídané výdavky, vybavenie, stavebný dozor, prípravnú a projektovú dokumentáciu. [↑](#footnote-ref-4)
5. Limit z celkových oprávnených výdavkov na stavebné práce (s DPH). [↑](#footnote-ref-5)
6. Limit z celkových oprávnených výdavkov na stavebné práce (s DPH). [↑](#footnote-ref-6)
7. Zahŕňa vypracovanie projektovej dokumentácie stavby v rozsahu realizačnej dokumentácie, vrátane autorského dozoru, inžinierske a prípravné práce, ktoré zahŕňajú zabezpečenie vstupných podkladov pre realizáciu stavby (napr. inžiniersko-geologický prieskum, dopravný prieskum, hluková štúdia, posúdenie vplyvu na životné prostredie, dendrologický prieskum, geodetické zameranie územia a iné), dokumentácia skutočného vyhotovenia stavby. [↑](#footnote-ref-7)
8. Všetky výdavky zaradené do skupiny výdavkov 021 – Stavby musia mať priamu väzbu na dosiahnutie cieľov projektu. V opačnom prípade budú považované za neoprávnené. Podmienky oprávnenosti výdavkov pre skupinu výdavkov 021 – Stavby sú uvedené v Príručke k oprávnenosti výdavkov P SK. [↑](#footnote-ref-8)
9. Skupina „029 Ostatný dlhodobý hmotný majetok“ – ak relevantné v zmysle Opatrenia MF SR z 8. augusta 2007 č.MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky (Úplné znenie Opatrenia k postupom účtovania ROPO, ŠF, obcí a VÚC pre rok 2016, § 32, bod 11) <https://www.finance.gov.sk/sk/financie/statne-vykaznictvo/legislativa/postupy-uctovania-ropo-obci-vuc-statnych-fondov/>. [↑](#footnote-ref-9)
10. Odborný autorský dohľad bude obstaraný spolu s projektovou dokumentáciou v rámci projektu pre realizáciu stavby a výdavok na odborný autorský dohľad bude v rámci projektovej dokumentácie samostatne vyčíslený. V prípade nesplnenia uvedených podmienok bude predmetný výdavok považovaný poskytovateľom za neoprávnený. [↑](#footnote-ref-10)
11. V prípade, ak žiadateľ/prijímateľ alebo niektorý z predchádzajúcich vlastníkov pozemku získal v minulosti príspevok zo všeobecného rozpočtu EÚ na nákup príslušného pozemku, potom výdavky na nákup tohto pozemku budú považované za neoprávnené. Ak poskytovateľ identifikuje pri kúpe pozemku konflikt záujmov v zmysle § 45 ods. 1 zákona č. 121/2022 Z. z o príspevkoch z fondov Európskej únie a o zmene a doplnení niektorých zákonov, výdavky na kúpu pozemku budú neoprávnené v plnom rozsahu. [↑](#footnote-ref-11)
12. Do tejto triedy výdavkov sa zaraďujú hnuteľné veci s dobou použiteľnosti najviac jeden rok bez ohľadu na obstarávaciu cenu. V danej triede sa vykazuje aj hmotný majetok, ktorý nie je definovaný ako dlhodobý hmotný majetok (trieda výdavkov 02), pričom účtovná jednotka (t. j. žiadateľ/prijímateľ) postupuje v súlade so svojou internou smernicou k postupom účtovania. Všetky oprávnené výdavky zaradené do predmetnej triedy výdavkov musia spĺňať kritériá nákupu krátkodobého hmotného majetku z bežných výdavkov. [↑](#footnote-ref-12)
13. Prevzaté z rómskeho jazyka. [↑](#footnote-ref-13)
14. mimo pracovným pomerom sa rozumejú vzťahy uzatvorené v zmysle ustanovení § 223-228 zákona č. 311/2001 Z. z. Zákonníka práce v znení neskorších predpisov (t. j. dohoda o vykonaní práce, ak ide o prácu, ktorá je vymedzená výsledkom, dohoda o pracovnej činnosti, ak ide o príležitostnú činnosť vymedzenú druhom práce a dohoda o brigádnickej práci študentov). [↑](#footnote-ref-14)
15. Pre výpočet paušálnej sadzby na nepriame výdavky sa postupuje nasledovne: Celkové priame oprávnené výdavky (vrátane priamych oprávnených výdavkov na pozíciu asistenta bývania) sa podľa ich výšky vynásobia príslušným percentom podľa Tabuľky č. 1. Následne sa vypočítaná celková suma nepriamych výdavkov pomerne rozdelí, tak aby zodpovedala pomeru priamych oprávnených výdavkov na pozíciu asistenta bývania a zvyšným priamym oprávneným výdavkom na celkových priamych oprávnených výdavkoch. [↑](#footnote-ref-15)
16. Riadenie projektu vykonáva projektový personál projektu. Keďže v tejto výzve výdavky na riadenie projektu spadajú pod ZVV, pracovné pozície, finančné limity, ani žiadne ďalšie náležitosti pre projektový personál projektu poskytovateľ nestanovuje a neoveruje. [↑](#footnote-ref-16)
17. Riadenie projektu vykonáva projektový personál projektu. Keďže v tejto výzve výdavky na riadenie projektu spadajú pod ZVV, pracovné pozície, finančné limity, ani žiadne ďalšie náležitosti pre projektový personál projektu poskytovateľ nestanovuje a neoveruje. [↑](#footnote-ref-17)
18. Ide o celkovú výšku výdavku „stavebné práce“, resp. súčet viacerých výdavkov „stavebné práce“, be**z** výdavkov na prípravnú a projektovú dokumentáciu, stavebný dozor a ďalších stavebných výdavkov, ktoré sa rovnako zaraďujú do skupiny výdavkov 021 - Stavby [↑](#footnote-ref-18)